Llyn Gwynant - Wicipedia

# Llyn Gwynant

### Oddi wrth Wicipedia, y gwyddoniadur rhydd.

Nant Gwynant, yn edrych tua'r de; Llyn Gwynant yn y canol

Mae Llyn Gwynant yn llyn yn Nant Gwynant yn Eryri, yng ngogledd Cymru.

Mae'r llyn yn cael ei ffurfio gan Afon Glaslyn sy'n llifo i lawr llethrau'r Wyddfa o Lyn Llydaw o'r gogledd cyn cyrraedd Llyn Gwynant. Mae'n llyn gweddol o ran ei faint, gydag arwynebedd o tua 85 acer. Mae ei lannau'n goediog ac eithrio ambell cae a phorfa eang ar ei ben gogleddol. Yn yr haf mae'n lle poblogaidd iawn gan ymwelwyr er mwyn hwylio a chanŵio.

Ar lan orllewinol y llyn cyfyd craig serth a choediog Penmaen-brith ac yn uwch i fyny mae Gallt y Wenallt, y cyntaf o gopaon Pedol yr Wyddfa.

Rhyw 2km yn is i lawr y dyffryn mae llyn arall, Llyn Dinas, gyda phentref Bethania yn gorwedd rhwng y ddau lyn. Mae ffordd yr A498 yn pasio ar lan y llyn.

Wedi dod o "http://cy.wikipedia.org../../../l/l/y/Llyn_Gwynant_9051.html"

Categori: Llynnoedd Cymru

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English